Kr. botanički vrt u Zagrebu. 



Napisao 

 prof. dr. A. Heinz. 



Od vrućih se je želja hrvatske naše ahnae matris jedna ispu- 

 nila : uređenje je kr. sveučilišnoga botaničkoga vrta, preteče medi- 

 cinskoga fakulteta, kako ga s pravom nazvaše, do ovoga časa tako 

 daleko dospjelo, da je on u punoj mjeri stao služiti svrsi, kojoj 

 je namijenjen. Hvala, da je ta znamenita kulturna institucija, kojoj 

 se ne samo bijeli naš Zagreb, nego i čitava domovina naša raduje, 

 u život privedena, ide u prvome redu kr. zemaljsku vladu, koja 

 blagohotno namiče znamenita novčana sredstva, što ih iziskuje 

 uređenje vrta ; a u drugu ruku ide hvala i gradsku općinu, koja je, 

 uvjerena o koristi institucije, poduprla zemaljsku vladu u brižnome 

 njezinu nastojanju, namaknuvši joj besplatno za uređenje vrta po- 

 trebno zemljište. 



God. 1889. kr. je zemaljska vlada piscu ovoga povjerila časnu 

 zadaću uređenja vrta, pozvavši ga, da prije svega izradi odnosne 

 nacrte. U društvu sa među tim namještenim sveučilišnim vrtljarom 

 pisac je ovoga pozivu zemaljske vlade udovoljio i potrebne pred- 

 radnje izveo, tako da se je u travnju g. 1891., kadno je i vrtljarska 

 kuća već dograđena bila, a zemljište se s ogradom opasalo, moglo 

 otpočeti sa zemljoradnjama, a 1892. sa kulturama. 



Danas smo s uređenjem kr. botaničkoga vrta dospjeli tako 

 daleko, da zaslužuje, da mu posvetimo nekoliko riječi, da na pose 

 u glavnim crtama razložimo načela, kojih smo se držali pri uređi- 

 vanju i da prikažemo sadašnje njegovo stanje s osobitim obzirom 

 na bilinski materijal, koji se u ovaj par u vrtu odgaja. Raspravica 

 ova neka bude vodićem svima, koji kr. botanički vrt posjećuju 

 s namjerom, da se upoznaju s dražesnom djecom božice Flore. 



1 



